वर्ष 2015 में अनंत नारायण महादेवन ने एक फिल्म बनाई थी, 'गौर हरी दास्तान- ए फ्रीडम फाइल'. यह फिल्म एक ऐसे स्वतंत्रता संग्राम सेनानी पर बनी थी जिन्होंने आजाद भारत में खुद को स्वतंत्रता संग्राम का सेनानी साबित करने के लिए स्वतंत्रता संग्राम से भी लंबी लड़ाई लड़ी थी. इसके लिए उन्हें तीस वर्षों तक लंबा संघर्ष करना पड़ता था. ओडिशा में जन्मे गौर हरी दास गांधीवादी आंदोलन में शामिल हुए थे. 1945 में उन्होंने तिरंगा झंडा लहराया था और इसके कारण उन्हें दो महीने के लिए जेल की सजा भी दी गई थी.